title: Vykonávacie nariadenie Komisie (EÚ) 2021/669 z 23. apríla 2021 o povolení L-lyzín-monohydrochloridu, technicky čistého, a L-lyzínu, voľná báza, kvapalného, produkovaných baktériou Corynebacterium casei KCCM 80190 alebo baktériou Corynebacterium glutamicum KCCM 80216 alebo baktériou Corynebacterium glutamicum KCTC 12307BP ako kŕmnych doplnkových látok pre všetky druhy zvierat (Text s významom pre EHP)

text:
                  26.4.2021

                  SK

                  Úradný vestník Európskej únie

                  L 141/7

         VYKONÁVACIE NARIADENIE KOMISIE (EÚ) 2021/669
         z 23. apríla 2021
         o povolení L-lyzín-monohydrochloridu, technicky čistého, a L-lyzínu, voľná báza, kvapalného, produkovaných baktériou Corynebacterium casei KCCM 80190 alebo baktériou Corynebacterium glutamicum KCCM 80216 alebo baktériou Corynebacterium glutamicum KCTC 12307BP ako kŕmnych doplnkových látok pre všetky druhy zvierat
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
         keďže:

                     (1)

                     V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.

                     (2)

                     V súlade s článkom 7 ods. 1 nariadenia (ES) č. 1831/2003 boli predložené žiadosti o povolenie L-lyzínu, voľná báza, kvapalného a L-lyzín-monohydrochloridu, technicky čistého, ako výživných kŕmnych doplnkových látok určených na používanie v krmivách a vo vode na pitie pre všetky druhy zvierat. K uvedeným žiadostiam boli priložené údaje a doklady požadované podľa článku 7 ods. 3 nariadenia (ES) č. 1831/2003.

                     (3)

                     Žiadosti sa týkajú povolenia L-lyzínu, voľná báza, kvapalného a L-lyzín-monohydrochloridu, technicky čistého, produkovaných baktériou Corynebacterium casei KCCM 80190 alebo baktériou Corynebacterium glutamicum KCCM 80216 alebo baktériou Corynebacterium glutamicum KCTC 12307BP ako kŕmnych doplnkových látok pre všetky druhy zvierat, ktoré sa majú zaradiť do kategórie doplnkových látok „výživné doplnkové látky“, funkčnej skupiny „aminokyseliny, ich soli a analógy“.

                     (4)

                     Európsky úrad pre bezpečnosť potravín (ďalej len „úrad“) v stanoviskách z 30. septembra 2020 (2) a 18. novembra 2020 (3) (4) skonštatoval, že L-lyzín, voľná báza, kvapalný, a L-lyzín-monohydrochlorid, technicky čistý, produkované baktériou Corynebacterium casei KCCM 80190 alebo baktériou Corynebacterium glutamicum KCCM 80216 alebo baktériou Corynebacterium glutamicum KCTC 12307BP nemajú za navrhovaných podmienok používania negatívny účinok na zdravie zvierat, zdravie spotrebiteľov ani životné prostredie. Úrad dospel k záveru, že L-lyzín, voľná báza, kvapalný, a L-lyzín-monohydrochlorid, technicky čistý, produkované baktériou Corynebacterium glutamicum KCCM 80216 a baktériou Corynebacterium glutamicum KCTC 12307BP, sú pre používateľov bezpečné. Uviedol, že L-lyzín-monohydrochlorid, technicky čistý, a L-lyzín, voľná báza, kvapalný, produkované baktériou Corynebacterium casei KCCM 80190 sa považujú za nebezpečné pri vdychovaní, a že L-lyzín-monohydrochlorid, technicky čistý, produkovaný baktériou Corynebacterium casei KCCM 80190, je mierne dráždivý pre oči. Preto by sa mali prijať primerané ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad dospel k záveru, že L-lyzín, voľná báza, kvapalný a L-lyzín-monohydrochlorid, technicky čistý, produkované baktériou Corynebacterium casei KCCM 80190 alebo baktériou Corynebacterium glutamicum KCCM 80216 alebo baktériou Corynebacterium glutamicum KCTC 12307BP, sú účinnými zdrojmi esenciálnej aminokyseliny L-lyzín pre všetky druhy zvierat. Aby bol L-lyzín podávaný v doplnkových látkach plne účinný v prípade prežúvavcov, mal by byť chránený pred rozkladom v bachore. Úrad v stanoviskách odkázal na predchádzajúce vyhlásenie týkajúce sa potenciálnej výživovej nerovnováhy v prípade aminokyselín a obáv súvisiacich s hygienou, keď sú podávané vo vode na pitie. Úrad však nenavrhol maximálny obsah pre podávanie L-lyzínu. Preto je vhodné na etikete doplnkovej látky a premixov, ktoré ju obsahujú, uviesť upozornenie na to, že treba zohľadniť podiel tejto látky na príjme všetkých esenciálnych a podmienečne esenciálnych aminokyselín, najmä v prípade podávania L-lyzínu vo forme aminokyseliny prostredníctvom vody na pitie.

                     (5)

                     Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správy o metóde analýzy kŕmnej doplnkovej látky v krmive predložené referenčným laboratóriom zriadeným nariadením (ES) č. 1831/2003.

                     (6)

                     Z posúdenia L-lyzínu, voľná báza, kvapalného, a L-lyzín-monohydrochloridu, technicky čistého, produkovaných baktériou Corynebacterium casei KCCM 80190 alebo baktériou Corynebacterium glutamicum KCCM 80216 alebo baktériou Corynebacterium glutamicum KCTC 12307BP vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Preto by sa používanie tejto doplnkovej látky malo povoliť podľa prílohy k tomuto nariadeniu.

                     (7)

                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

               PRIJALA TOTO NARIADENIE:

            Článok 1
            Látky špecifikované v prílohe, ktoré patria do kategórie „výživné doplnkové látky“ a do funkčnej skupiny „aminokyseliny, ich soli a analógy“, sa za podmienok stanovených v uvedenej prílohe povoľujú ako kŕmne doplnkové látky vo výžive zvierat.

            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 23. apríla 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 268, 18.10.2003, s. 29.

            (2)  Vestník EFSA (EFSA Journal) (2020) 18(11):6285.

            (3)  Vestník EFSA (EFSA Journal) (2020) 18(12): 6333.

            (4)  Vestník EFSA (EFSA Journal) (2020) 18(12): 6334.

            PRÍLOHA

                        Identifikačné číslo doplnkovej látky

                        Názov/meno držiteľa povolenia

                        Doplnková látka

                        Zloženie, chemický vzorec, opis, analytická metóda

                        Druh alebo kategória zvierat

                        Maximálny vek

                        Minimálny obsah

                        Maximálny obsah

                        Iné ustanovenia

                        Koniec platnosti povolenia

                        v mg doplnkovej látky/kg kompletného krmiva s obsahom vlhkosti 12 %

                           Kategória výživných doplnkových látok

                           Funkčná skupina: aminokyseliny, ich soli a analógy.

                        3c320

                        –

                        L-lyzín, voľná báza, kvapalný

                           Zloženie doplnkovej látky:

                        vodný roztok L-lyzínu s minimálnym obsahom L-lyzínu na úrovni 50 %.

                        všetky druhy

                        –

                        –

                        –

                                    1.

                                    Na označení doplnkovej látky sa musí uviesť obsah lyzínu.

                                    2.

                                    L-lyzín, voľná báza, kvapalný, možno uvádzať na trh a používať ako doplnkovú látku vo forme prípravku.

                                    3.

                                    Táto doplnková látka sa môže používať aj vo vode na pitie.

                                    4.

                                    Vyhlásenia, ktoré sa majú uviesť na označení doplnkovej látky a premixov: „Pri podávaní L-lyzínu, najmä prostredníctvom vody na pitie, by sa mali zohľadniť všetky esenciálne a podmienečne esenciálne aminokyseliny s cieľom zabrániť nerovnováhe.“

                                    5.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní a kontakte s očami alebo pokožkou. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s vhodnými osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                        16. mája 2031

                           Charakteristika účinnej látky:

                        L-lyzín produkovaný fermentáciou s baktériou Corynebacterium casei KCCM 80190
                        Chemický vzorec: NH2-(CH2)4-CH(NH2)-COOH
                        Číslo CAS: 56-87-1

                           Analytické metódy
                            (1):
                        Na kvantifikáciu lyzínu v kŕmnej doplnkovej látke a premixoch obsahujúcich viac ako 10 % lyzínu:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) – EN ISO 17180.

                              Na kvantifikáciu lyzínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a optickou detekciou (IEC-VIS), nariadenie Komisie (ES) č. 152/2009 (príloha III, časť F).

                              Na kvantifikáciu lyzínu vo vode:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a optickou detekciou (IEC-VIS).

                        3c326

                        –

                        L-lyzín, voľná báza, kvapalný

                           Zloženie doplnkovej látky:

                        vodný roztok L-lyzínu s minimálnym obsahom L-lyzínu na úrovni 50 %.

                        všetky druhy

                        –

                        –

                        –

                                    1.

                                    Na označení doplnkovej látky sa musí uviesť obsah lyzínu.

                                    2.

                                    L-lyzín, voľná báza, kvapalný, možno uvádzať na trh a používať ako doplnkovú látku vo forme prípravku.

                                    3.

                                    Pre používateľov doplnkovej látky a premixov musia prevádzkovatelia krmivárskych podnikov stanoviť prevádzkové postupy a organizačné opatrenia s cieľom riešiť potenciálne riziká pri vdychovaní. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s vhodnými osobnými ochrannými prostriedkami vrátane ochrannej dýchacej masky.

                        16. mája 2031

                           Charakteristika účinnej látky:

                        L-lyzín produkovaný fermentáciou s baktériou Corynebacterium glutamicum KCCM 80216 alebo baktériou Corynebacterium glutamicum KCTC 12307BP
                        Chemický vzorec: NH2-(CH2)4-CH(NH2)-COOH
                        Číslo CAS: 56-87-1

                           Analytické metódy  (1):
                        Na kvantifikáciu lyzínu v kŕmnej doplnkovej látke a premixoch obsahujúcich viac ako 10 % lyzínu:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) – EN ISO 17180.

                              Na kvantifikáciu lyzínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a optickou detekciou (IEC-VIS), nariadenie Komisie (ES) č. 152/2009 (príloha III, časť F).

                              Na kvantifikáciu lyzínu vo vode:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a optickou detekciou (IEC-VIS).

                        3c322

                        L-lyzín-monohydrochlorid, technicky čistý

                           Zloženie doplnkovej látky:

                        prášok z L-lyzín-monohydrochloridu s minimálnym obsahom L-lyzínu 78 % a maximálnym obsahom vlhkosti 1,5 %.

                        všetky druhy

                        –

                        –

                        –

                                    1.

                                    Na označení doplnkovej látky sa musí uviesť obsah lyzínu.

                                    2.

                                    L-lyzín-monohydrochlorid, technicky čistý, možno uvádzať na trh a používať ako doplnkovú látku vo forme prípravku.

                                    3.

                                    Táto doplnková látka sa môže používať aj vo vode na pitie.

                                    4.

                                    Vyhlásenia, ktoré sa majú uviesť na označení doplnkovej látky a premixov: „Pri podávaní L-lyzínu, najmä prostredníctvom vody na pitie, by sa mali zohľadniť všetky esenciálne a podmienečne esenciálne aminokyseliny s cieľom zabrániť nerovnováhe.“

                                    5.

                                    Obsah endotoxínov v doplnkovej látke a jej potenciálna prašnosť musia zaručovať maximálnu expozíciu endotoxínom v hodnote 1 600  IU endotoxínov na m3 vzduchu (2).

                                    6.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní a kontakte s očami alebo pokožkou. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s vhodnými osobnými ochrannými prostriedkami vrátane ochrannej dýchacej masky, ochranných okuliarov a rukavíc.

                        16. mája 2031

                           Charakteristika účinnej látky:

                        L-lyzín-monohydrochlorid produkovaný fermentáciou s baktériou

                           Corynebacterium casei KCCM 80190
                        Chemický vzorec: NH2-(CH2)4-CH(NH2)-COOH
                        Číslo CAS: 657-27-2

                           Analytické metódy
                            (1):
                        Na identifikáciu L-lyzín-monohydrochloridu v kŕmnej doplnkovej látke:

                                    —

                                    monografia v rámci Kódexu chemických látok v potravinách (Food Chemical Codex) týkajúca sa L-lyzín-monohydrochloridu.

                              Na kvantifikáciu lyzínu v kŕmnej doplnkovej látke a premixoch obsahujúcich viac ako 10 % lyzínu:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) – EN ISO 17180.

                              Na kvantifikáciu lyzínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a optickou detekciou (IEC-VIS), nariadenie Komisie (ES) č. 152/2009 (príloha III, časť F).

                              Na kvantifikáciu lyzínu vo vode:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) alebo

                                    —

                                    ionexová chromatografia s pokolónovou derivatizáciou a optickou detekciou (IEC-VIS).

                        3c327

                        L-lyzín-monohydrochlorid, technicky čistý

                           Zloženie doplnkovej látky:

                        prášok z L-lyzín-monohydrochloridu s minimálnym obsahom L-lyzínu 78 % a maximálnym obsahom vlhkosti 1,5 %.

                        všetky druhy

                        –

                        –

                        –

                                    1.

                                    Na označení doplnkovej látky sa musí uviesť obsah lyzínu.

                                    2.

                                    L-lyzín-monohydrochlorid, technicky čistý, možno uvádzať na trh a používať ako doplnkovú látku vo forme prípravku.

                                    3.

                                    Pre používateľov doplnkovej látky a premixov stanovia prevádzkovatelia krmivárskych podnikov prevádzkové postupy a organizačné opatrenia s cieľom riešiť potenciálne riziká pri vdychovaní a kontakte s očami. Ak uvedené riziká nemožno takýmito postupmi a opatreniami odstrániť alebo znížiť na minimum, doplnková látka a premixy sa musia používať s primeranými osobnými ochrannými prostriedkami vrátane ochrannej dýchacej masky a ochranných okuliarov.

                        16. mája 2031

                           Charakteristika účinnej látky:

                        L-lyzín-monohydrochlorid produkovaný fermentáciou s baktériou

                           Corynebacterium glutamicum KCCM 80216 alebo baktériou Corynebacterium glutamicum KCTC 12307BP
                        Chemický vzorec: NH2-(CH2)4-CH(NH2)-COOH
                        Číslo CAS: 657-27-2

                           Analytické metódy
                            (1):
                        Na identifikáciu L-lyzín-monohydrochloridu v kŕmnej doplnkovej látke:

                                    —

                                    monografia v rámci Kódexu chemických látok v potravinách (Food Chemical Codex) týkajúca sa L-lyzín-monohydrochloridu.

                              Na kvantifikáciu lyzínu v kŕmnej doplnkovej látke a premixoch obsahujúcich viac ako 10 % lyzínu:

                                    —

                                    ionexová chromatografia s pokolónovou derivatizáciou a optickou detekciou (IEC-VIS/FLD) – EN ISO 17180.

                              Na kvantifikáciu lyzínu v premixoch, kŕmnych zmesiach a kŕmnych surovinách:

                                    —

                                    ionexová chromatografia s pokolónovou derivatizáciou a optickou detekciou (IEC-VIS), nariadenie Komisie (ES) č. 152/2009 (príloha III, časť F).

               (1)  Podrobné informácie o analytických metódach sú k dispozícii na tejto adrese referenčného laboratória: https://ec.europa.eu/jrc/en/eurl/feed-additives/evaluation-reports.

               (2)  Expozícia vypočítaná na základe hladiny endotoxínov a potenciálnej prašnosti doplnkovej látky metódou, ktorú používa EFSA [Vestník EFSA (EFSA Journal) (2017) 15(3):4705]; analytická metóda: Európsky liekopis 2.6.14. (bakteriálne endotoxíny).


title: Vykonávacie nariadenie Komisie (EÚ) 2021/1367 zo 6. augusta 2021 o zatriedení určitého tovaru do kombinovanej nomenklatúry

text:
                  17.8.2021

                  SK

                  Úradný vestník Európskej únie

                  L 294/1

         VYKONÁVACIE NARIADENIE KOMISIE (EÚ) 2021/1367
         zo 6. augusta 2021
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. augusta 2021

                  Za Komisiu

               Gerassimos THOMAS

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie (číselný znak KN)

                        Odôvodnenie

                        (1)

                        (2)

                        (3)

                        Štvorkolesové vozidlo s elektrickým motorom na jednosmerný prúd s napätím 24 V s výkonom 800W poháňaným dvomi nabíjateľnými 12 V batériami s kapacitou 45Ah. Je približne 65 cm široké, 125 cm dlhé a 129 cm vysoké (merané vo výške operadla, 85 cm so sklopeným operadlom). Jeho celková hmotnosť je približne 107 kg (108 kg aj s batériami). Maximálne zaťaženie je približne 130 kg.
                        Vozidlo má tieto charakteristické vlastnosti:

                                    —

                                    vodorovná plošina spájajúca prednú a zadnú časť; plošinu nie je možné nijakým spôsobom nastaviť (napr. sklopiť či nakloniť) a prispôsobiť ju potrebám používateľa,

                                    —

                                    dve odpružené nápravy, hnacia zadná náprava a 820 mm rázvor náprav,

                                    —

                                    maximálny sklon 130,

                                    —

                                    polomer otáčania 210 cm,

                                    —

                                    dve súpravy nafukovacích pneumatík (zadné pneumatiky sú širšie než predné),

                                    —

                                    konfigurovateľné, otáčacie sedadlo s nastaviteľnou výškou, s oporami a lakťovými opierkami a protišmykovým povrchom pre chodidlá,

                                    —

                                    nastaviteľný sklopiteľný stĺpik riadenia s riadidlami oválneho tvaru,

                                    —

                                    predné a zadné svetlá, smerové svietidlá a spätné zrkadielka.

                              Stĺpik riadenia má aj prístrojovú dosku s prepínacou skrinkou, ovládaním rýchlosti, tlačidlom klaksónu, tlačidlom na voľnobeh, prepínačom smeroviek, spínačom svetiel, ukazovateľom stavu batérie a nastavením rýchlosti.
                        Vozidlo má dve ručne ovládané páky na zrýchľovanie, brzdenie a spätný chod. Riadenie možno nastaviť tak, aby sa dalo ovládať jednou rukou.
                        Má „inteligentný“ regeneratívny elektromagnetický brzdiaci systém.
                        S úplne nabitými batériami má vozidlo maximálny dojazd až 45 kilometrov a môže dosiahnuť maximálnu rýchlosť približne 15 až 16 km/hod.
                        Vzadu môže byť vybavené kolieskami zabraňujúcimi prevráteniu, nákupným košíkom, držiakom na vychádzkovú palicu atď.
                        Vozidlo možno zložiť na účely prepravy. Možno ho používať na cestách, dlažbe, chodníkoch, chodníkoch v parkoch, cyklotrasách a určitých voľnočasových trasách alebo v peších zónach (napr. nákupných areáloch).
                        Pozri obrázok  (*1).

                        8703 10 18

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8703 , 8703 10  a 8703 10 18 .
                        Zatriedenie do položky 8713  ako vozík pre telesne postihnuté osoby je vylúčené, keďže vozidlo nie je zvlášť konštruované na prepravu telesne postihnutých osôb: nemá špeciálne znaky zmierňujúce postihnutie.
                        Hoci je vozidlo konštruované tak, aby sa riadenie dalo ovládať jednou rukou, je vybavené pohodlným otáčacím sedadlom s oporami a protišmykovým povrchom pre chodidlá (a môže byť nepovinne vybavené aj kolieskami zabraňujúcimi prevráteniu), tieto charakteristické vlastnosti objektívne nepredstavujú špeciálne znaky zmierňujúce postihnutie (pozri aj vysvetlivky ku kombinovanej nomenklatúre k podpoložke 8713 90 00 , vysvetlivky k harmonizovanému systému k položke 8713  a stanovisko k zatriedeniu do harmonizovaného systému 8703.10/1).
                        Okrem toho, vozidlá vybavené samostatným, nastaviteľným stĺpikom riadenia, a vozidlá dosahujúce maximálnu rýchlosť nad 10 km za hodinu sú vylúčené z položky 8713  (pozri aj vysvetlivky ku kombinovanej nomenklatúre k podpoložke 8713 90 00 ).
                        Vozidlo sa používa na prepravu osôb a na základe svojich objektívnych charakteristických vlastností a znakov, ktoré sa musia posúdiť v momente colného konania (pozri vec C-286/15  (1)), nie je pri predložení colným orgánom rozpoznateľné ako vozidlo konštruované iba pre telesne postihnuté osoby (pozri vec C-198/15  (2)). Neprihliada sa na žiadne následné zmeny vozidla po prepustení ani na žiadne posúdenie vozidla, ktoré môže vykonať vnútroštátny orgán na iné účely, než sú stanovené v colných predpisoch.
                        Vozidlo je špeciálny typ vozidla na prepravu osôb.
                        Má sa preto zatriediť pod číselný znak KN 8703 10 18  ako motorové vozidlo konštruované hlavne na prepravu osôb, podobné špeciálnym vozidlám na prepravu osôb na golfových ihriskách.

               (*1)  Obrázok má len informačný charakter.

               (1)  Rozsudok Súdneho dvora z 26. mája 2016, Latvijas propāna gaze, C-286/15, ECLI:EU:C:2016:363, bod 33.

               (2)  Rozsudok Súdneho dvora z 26. mája 2016, Invamed Group Ltd a i. proti Commissioners for Her Majesty’s Revenue & Customs, C-198/15, ECLI:EU:C:2016:362.


title: Vykonávacie nariadenie Komisie (EÚ) 2021/1369 zo 6. augusta 2021 o zatriedení určitého tovaru do kombinovanej nomenklatúry

text:
                  17.8.2021

                  SK

                  Úradný vestník Európskej únie

                  L 294/8

         VYKONÁVACIE NARIADENIE KOMISIE (EÚ) 2021/1369
         zo 6. augusta 2021
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:

                     (1)

                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

                     (2)

                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

                     (3)

                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.

                     (4)

                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.

                     (5)

                     Opatrenia stanovené v tomto nariadení sú v súlade so stanoviskom Výboru pre colný kódex,

               PRIJALA TOTO NARIADENIE:

            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.

            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.

            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 6. augusta 2021

                  Za Komisiu

               Gerassimos THOMAS

                  generálny riaditeľ

                  Generálne riaditeľstvo pre dane a colnú úniu

            (1)  Ú. v. EÚ L 269, 10.10.2013, s. 1.

            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

            PRÍLOHA

                        Opis tovaru

                        Zatriedenie (číselný znak KN)

                        Odôvodnenie

                        (1)

                        (2)

                        (3)

                        Páska vyrobená z elastickej textílie, so šírkou približne 5 cm, pokrytá na jednej strane lepidlom vyrobeným zo syntetického kaučuku, s plošnou hmotnosťou najviac 1 500  g/m2.
                        Páska je navinutá na dutinkovej podložke a predkladá sa v lepenkových škatuliach obsahujúcich 16 alebo 24 zvitkov, každý s priemerom približne 7,5 cm. Na balení sa neuvádza, že pásky sú určené na použitie na lekárske účely.
                        Páska sa predkladá ako páska, ktorá sa má použiť na ochranu kĺbov počas športových aktivít.
                        Pozri obrázky (*1).

                        5906 10 00

                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 4 a) k 59. kapitole a znením číselných znakov KN 5906  a 5906 10 00 .
                        Výrobok nie je impregnovaný ani potiahnutý farmaceutickými látkami. Taktiež nemá žiadne objektívne charakteristické vlastnosti, ktoré by naznačovali, že je špeciálne navrhnutý na lekárske, chirurgické, zubolekárske alebo zverolekárske účely. Okrem toho na balení nie je uvedené, že je výrobok určený na lekárske použitie. Zatriedenie do položky 3005  je preto vylúčené (pozri aj vysvetlivky k harmonizovanému systému k položke 3005 , tretí odsek). Výrobok sa teda má zatriediť podľa jeho podstatného materiálu.
                        Výrobok sa preto má zatriediť pod číselný znak KN 5906 10 00  ako lepiaca páska so šírkou nepresahujúcou 20 cm.

               (*1)  Obrázky majú len informačný charakter.


title: Vykonávacie nariadenie Komisie (EÚ) 2021/2307 z 21. októbra 2021, ktorým sa stanovujú pravidlá týkajúce sa dokumentov a oznámení požadovaných pre produkty ekologickej poľnohospodárskej výroby a produkty z konverzie určené na dovoz do Únie (Text s významom pre EHP)

text:
                  27.12.2021

                  SK

                  Úradný vestník Európskej únie

                  L 461/30

         VYKONÁVACIE NARIADENIE KOMISIE (EÚ) 2021/2307
         z 21. októbra 2021,
         ktorým sa stanovujú pravidlá týkajúce sa dokumentov a oznámení požadovaných pre produkty ekologickej poľnohospodárskej výroby a produkty z konverzie určené na dovoz do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007 (1), a najmä na jeho článok 39 ods. 2 písm. b) a c) a článok 43 ods. 7,
         keďže:

                     (1)

                     V súlade s článkom 45 ods. 1 nariadenia (EÚ) 2018/848 sa produkt môže dovážať z tretej krajiny na účely jeho umiestnenia na trh v Únii ako produktu ekologickej poľnohospodárskej výroby alebo ako produktu z konverzie. Preto je pre určitých prevádzkovateľov v Únii potrebné stanoviť podrobné pravidlá, pokiaľ ide o zásielky pri vstupe do Únie a po prepustení zásielky alebo časti zásielky do voľného obehu v Únii. Pri týchto prevádzkovateľoch ide o dovozcov, ktorí predkladajú zásielku na prepustenie do voľného obehu v Únii, alebo o prevádzkovateľov, ktorí konajú v ich mene, a o prvých príjemcov a príjemcov, ktorým bude zásielka alebo jej časť doručená.

                     (2)

                     Aby sa organizáciou systému úradných kontrol zásielok zabezpečila ich vysledovateľnosť, dovozca by mal vopred oznámiť príchod zásielky príslušnému orgánu a svojej vlastnej štátnej inšpekčnej organizácii alebo súkromnej inšpekčnej organizácii tak, že predloží príslušné informácie o certifikáte o inšpekcii stanovenom v delegovanom nariadení Komisie (EÚ) 2021/2306 (2).

                     (3)

                     Okrem toho je potrebné stanoviť podrobné pravidlá týkajúce sa obsahu výpisu z certifikátu o inšpekcii, ako aj technických prostriedkov, pomocou ktorých sa vydáva.

                     (4)

                     Dovozca, prvý príjemca a príjemca by certifikát o inšpekcii alebo výpis z certifikátu o inšpekcii mali predložiť na žiadosť štátnych inšpekčných organizácií alebo súkromných inšpekčných organizácií. Je potrebné stanoviť dodatočné povinnosti, pokiaľ ide o informácie, ktoré má dovozca, prvý príjemca a príjemca uviesť v opise ekologickej výrobnej jednotky alebo výrobnej jednotky v období konverzie podľa článku 39 ods. 1 písm. d) bodu i) nariadenia (EÚ) 2018/848.

                     (5)

                     V záujme náležitého sledovania prípadov nedodržiavania súladu by si členské štáty a Komisia mali prostredníctvom informačného systému pre ekologické poľnohospodárstvo vymieňať informácie o akomkoľvek podozrení na nedodržiavanie súladu alebo o jeho preukázanom nedodržiavaní zistenom počas overovania zásielky, ktoré vykonal príslušný orgán členského štátu.

                     (6)

                     V súvislosti s certifikátom o inšpekcii a výpismi z certifikátu o inšpekcii v papierovej podobe, ktoré sú v súlade s delegovaným nariadením (EÚ) 2021/2306 potvrdené na papieri a podpísané vlastnoručným podpisom, je potrebné stanoviť prechodné požiadavky na používanie takéhoto certifikátu a výpisov z neho prvým príjemcom a príjemcom, ako aj požiadavku, aby takýto certifikát a výpisy z neho sprevádzali tovar prichádzajúci do priestorov prvého príjemcu a príjemcu.

                     (7)

                     V záujme jednoznačnosti a právnej istoty by sa toto nariadenie malo uplatňovať odo dňa začatia uplatňovania nariadenia (EÚ) 2018/848.

                     (8)

                     Opatrenia stanovené v tomto nariadení sú v súlade so stanoviskom Výboru pre ekologickú poľnohospodársku výrobu,

               PRIJALA TOTO NARIADENIE:

            Článok 1
            Predmet úpravy
            Toto nariadenie stanovuje pravidlá pre:

                        a)

                        vyhlásenia a oznámenia dovozcov, prevádzkovateľov zodpovedných za zásielky, prvých príjemcov a príjemcov o dovoze produktov z tretích krajín na účely umiestnenia týchto produktov na trh v Únii ako produktov ekologickej poľnohospodárskej výroby alebo produktov z konverzie a

                        b)

                        oznámenie príslušných orgánov členských štátov o podozrení na nedodržiavanie súladu alebo o preukázanom nedodržiavaní súladu zásielok.

            Článok 2
            Vymedzenie pojmov
            Na účely tohto nariadenia sa uplatňuje toto vymedzenie pojmov:

                        1.

                        „dovozca“ je fyzická alebo právnická osoba usadená v Únii podliehajúca systému kontroly uvedenému v nariadení (EÚ) 2018/848, ktorá buď samostatne, alebo prostredníctvom zástupcu predkladá zásielku na prepustenie do voľného obehu v Únii;

                        2.

                        „prevádzkovateľ zodpovedný za zásielku“ je na účely článku 6 ods. 4 delegovaného nariadenia (EÚ) 2021/2306 a delegovaného nariadenia Komisie (EÚ) 2019/2123 (3) buď dovozca, alebo fyzická alebo právnická osoba usadená v Únii, ktorá v mene dovozcu predkladá zásielku na hraničnej kontrolnej stanici;

                        3.

                        „prvý príjemca“ je fyzická alebo právnická osoba usadená v Únii podliehajúca systému kontroly uvedenému v nariadení (EÚ) 2018/848, ktorej dovozca doručuje zásielku po jej prepustení do voľného obehu a ktorej je doručená na ďalšiu prípravu a/alebo obchodovanie;

                        4.

                        „príjemca“ je fyzická alebo právnická osoba usadená v Únii a podliehajúca systému kontroly uvedenému v nariadení (EÚ) 2018/848, ktorej dovozca po prepustení do voľného obehu doručuje šaržu vzniknutú rozdelením zásielky a ktorá ju prijíma na ďalšiu prípravu a/alebo obchodovanie;

                        5.

                        „zásielka“ je zásielka produktov určených na umiestnenie na trh v Únii ako produktov ekologickej poľnohospodárskej výroby alebo produktov z konverzie, ako sa vymedzuje v článku 3 bode 37 nariadenia Európskeho parlamentu a Rady (EÚ) 2017/625 (4); v prípade produktov ekologickej poľnohospodárskej výroby a produktov z konverzie oslobodených od úradných kontrol na hraničných kontrolných staniciach v súlade s delegovaným nariadením Komisie (EÚ) 2021/2305 (5) je však zásielka množstvo produktov patriacich pod jeden alebo viacero číselných znakov kombinovanej nomenklatúry, na ktoré sa vzťahuje jeden certifikát o inšpekcii a ktoré sú prepravované tým istým dopravným prostriedkom a dovážajú sa z tej istej tretej krajiny.

            Článok 3
            Oznámenie vopred o príchode

               1.   V prípade každej zásielky dovozca alebo v náležitom prípade prevádzkovateľ zodpovedný za zásielku vopred oznámi príchod zásielky na hraničnú kontrolnú stanicu alebo miesto prepustenia do voľného obehu tak, že v obchodnom kontrolnom a expertnom systéme (TRACES) uvedenom v článku 2 bode 36 vykonávacieho nariadenia Komisie (EÚ) 2019/1715 (6) vyplní a predloží príslušnú časť certifikátu o inšpekcii v súlade so vzorom a poznámkami stanovenými v prílohe k delegovanému nariadeniu (EÚ) 2021/2306 týmto subjektom:

                           a)

                           príslušnému orgánu uvedenému v článku 6 delegovaného nariadenia (EÚ) 2021/2306;

                           b)

                           štátnej inšpekčnej organizácii alebo súkromnej inšpekčnej organizácii dovozcu.

               2.   V prípade každej zásielky, ktorá podlieha úradným kontrolám na hraničných kontrolných staniciach, sa odsek 1 uplatňuje nad rámec požiadaviek na oznámenie príchodu zásielok vopred príslušným orgánom na hraničných kontrolných staniciach podľa článku 56 ods. 3 písm. a) nariadenia (EÚ) 2017/625.

               3.   Oznámenia vopred podľa odseku 1 sa podávajú v súlade s minimálnymi časovými požiadavkami stanovenými vo vykonávacom nariadení Komisie (EÚ) 2019/1013 (7).

            Článok 4
            Certifikát o inšpekcii a výpis z certifikátu o inšpekcii

               1.   Dovozca a prvý príjemca vyplnia certifikát o inšpekcii v systéme TRACES takto:

                           a)

                           v kolónke 23 systému TRACES o osobitných colných režimoch dovozca vyplní všetky informácie okrem informácií o overení, ktoré vykonal príslušný orgán;

                           b)

                           v kolónke 24 systému TRACES o prvom príjemcovi dovozca vyplní informácie, ak ich štátna inšpekčná organizácia alebo súkromná inšpekčná organizácia v tretej krajine nevyplnili pred overením zásielky a potvrdením certifikátu o inšpekcii príslušným orgánom, a

                           c)

                           kolónku 31 systému TRACES s vyhlásením prvého príjemcu vyplní prvý príjemca pri prijatí zásielky po jej prepustení do voľného obehu.

               2.   Ak z rozhodnutia o zásielke prijatého v súlade s článkom 6 ods. 3 delegovaného nariadenia (EÚ) 2021/2306 vyplýva, že zásielka sa má prepustiť do voľného obehu, dovozca uvedie číslo certifikátu o inšpekcii v colnom vyhlásení na prepustenie do voľného obehu, ako sa uvádza v článku 158 ods. 1 nariadenia Európskeho parlamentu a Rady (EÚ) č. 952/2013 (8).

               3.   Ak sa zásielka pod colným dohľadom a pred prepustením do voľného obehu v súlade s článkom 6 ods. 6 delegovaného nariadenia (EÚ) 2021/2306 rozdelí na rôzne šarže, dovozca prostredníctvom systému TRACES pre každú zo šarží v súlade so vzorom a poznámkami stanovenými v prílohe k tomuto nariadeniu vyplní a predloží výpis z certifikátu o inšpekcii.
               To isté platí, ak sa zásielka rozdelí na rôzne šarže v súlade s článkom 7 ods. 3 delegovaného nariadenia (EÚ) 2021/2306 po overení a potvrdení certifikátu o inšpekcii.
               Ak z rozhodnutia v súvislosti so šaržou zaznamenanou vo výpise z certifikátu o inšpekcii v súlade s článkom 6 ods. 6 a článkom 7 ods. 4 delegovaného nariadenia (EÚ) 2021/2306 vyplýva, že šarža sa má prepustiť do voľného obehu, číslo výpisu z certifikátu o inšpekcii sa uvedie v colnom vyhlásení na prepustenie do voľného obehu, ako sa uvádza v článku 158 ods. 1 nariadenia (EÚ) č. 952/2013.
               Príjemca pri doručení šarže vyplní v systéme TRACES kolónku 13 výpisu z certifikátu o inšpekcii, v ktorej potvrdí, či sú obal alebo kontajner, a v náležitom prípade aj certifikát o inšpekcii pri doručení šarže v súlade s bodom 6 prílohy III k nariadeniu (EÚ) 2018/848.

               4.   Výpis z certifikátu o inšpekcii sa vyhotoví v úradnom jazyku alebo v jednom z úradných jazykov členského štátu, v ktorom sa má šarža prepustiť do voľného obehu. Členský štát môže súhlasiť s tým, že výpis z certifikátu sa vyhotoví v inom úradnom jazyku Únie, ku ktorému sa v prípade potreby pripojí overený preklad.

            Článok 5
            Dokumentácia
            Na žiadosť príslušného orgánu, štátnej inšpekčnej organizácie alebo súkromnej inšpekčnej organizácie dovozca, prvý príjemca alebo príjemca poskytne certifikát o inšpekcii alebo v náležitom prípade výpis z certifikátu o inšpekcii, v ktorom sú uvedení.

            Článok 6
            Opis výrobných jednotiek a činností
            Ak dovozca deklaruje zásielku na účely prepustenia do voľného obehu, musí úplný opis ekologickej výrobnej jednotky alebo výrobnej jednotky v období konverzie a činností uvedených v článku 39 ods. 1 písm. d) bode i) nariadenia (EÚ) 2018/848 obsahovať:

                        a)

                        opis priestorov;

                        b)

                        opis činností s uvedením miest prepustenia do voľného obehu v Únii;

                        c)

                        opis všetkých ďalších zariadení, ktoré dovozca zamýšľa použiť na skladovanie dovážaných produktov pred ich dodaním prvému príjemcovi, a

                        d)

                        záväzok, ktorým sa zabezpečí, že všetky zariadenia, ktoré sa budú využívať na skladovanie dovážaných produktov, sú podrobené kontrole, ktorú vykoná štátna inšpekčná organizácia alebo súkromná inšpekčná organizácia, alebo ak sa tieto skladovacie zariadenia nachádzajú v inom členskom štáte alebo regióne, štátna inšpekčná organizácia alebo súkromná inšpekčná organizácia, ktorá je na účely kontrol uznaná v danom členskom štáte alebo regióne.

                  V prípade prvého príjemcu a príjemcu musí opis obsahovať opis zariadení používaných na príjem zásielok a ich skladovanie.

            Článok 7
            Oznámenie o podozrení na nedodržiavanie súladu alebo o preukázanom nedodržiavaní súladu
            Ak sa počas overovania súladu zásielky podľa článku 6 delegovaného nariadenia (EÚ) 2021/2306 zistia prípady podozrenia na nedodržiavanie súladu alebo preukázaného nedodržiavania súladu, dotknutý členský štát to prostredníctvom informačného systému pre ekologické poľnohospodárstvo (Organic Farming Information System – OFIS) a vzoru stanoveného v oddiele 4 prílohy II k vykonávaciemu nariadeniu Komisie (EÚ) 2021/279 (9) bezodkladne oznámi Komisii a ostatným členským štátom. Komisia informuje príslušný orgán alebo v náležitom prípade štátnu inšpekčnú organizáciu alebo súkromnú inšpekčnú organizáciu dotknutej tretej krajiny.

            Článok 8
            Prechodné ustanovenia týkajúce sa certifikátov o inšpekcii a výpisov z certifikátov o inšpekcii v papierovej podobe

               1.   Tovar prichádzajúci do priestorov prvého príjemcu alebo príjemcu musí byť sprevádzaný certifikátom o inšpekcii v papierovej podobe potvrdeným vlastnoručným podpisom v súlade s článkom 11 ods. 2 delegovaného nariadenia (EÚ) 2021/2306, a výpisom z certifikátu o inšpekcii v papierovej podobe potvrdeným vlastnoručným podpisom v súlade s článkom 11 ods. 5 uvedeného nariadenia.

               2.   Po doručení certifikátu o inšpekcii v papierovej podobe uvedeného v odseku 1 prvý príjemca overí, či informácie uvedené v tomto certifikáte zodpovedajú informáciám, ktoré sú v danom certifikáte vyplnené v systéme TRACES.
               V prípade, že v certifikáte o inšpekcii v papierovej podobe nie sú vyplnené informácie týkajúce sa počtu balení uvedeného v kolónke 13 certifikátu o inšpekcii a informácie v kolónkach 16 a 17 uvedeného certifikátu, alebo ak sa tieto informácie líšia od informácií vyplnených v danom certifikáte v systéme TRACES, prvý príjemca zohľadní informácie, ktoré sú vyplnené v certifikáte v systéme TRACES.

               3.   Po overení uvedenom v odseku 2 prvý príjemca v kolónke 31 certifikát o inšpekcii v papierovej podobe vlastnoručne podpíše a zašle ho dovozcovi uvedenému v kolónke 12.

               4.   Dovozca uchováva certifikát o inšpekcii v papierovej podobe uvedený v odseku 3 tak, aby bol k dispozícii štátnej inšpekčnej organizácii alebo súkromnej inšpekčnej organizácii najmenej dva roky.

               5.   V prípade výpisu z certifikátu o inšpekcii v papierovej podobe uvedeného v odseku 1 príjemca pri prijatí šarže tento papierový výpis vlastnoručne podpíše v kolónke 13.

               6.   Príjemca šarže uchováva výpis z certifikátu o inšpekcii v papierovej podobe uvedený v odseku 5 tak, aby bol k dispozícii štátnym inšpekčným organizáciám a/alebo súkromným inšpekčným organizáciám najmenej dva roky.

               7.   Prvý príjemca alebo v náležitom prípade dovozca môže na účely informovania štátnych inšpekčných organizácií a súkromných inšpekčných organizácií v súlade s článkom 5 vyhotoviť kópiu papierového certifikátu o inšpekcii uvedeného v odseku 3. Na každej takejto kópii sa uvedie označenie „KÓPIA“ v tlačenej podobe alebo ako odtlačok pečiatky.

               8.   Príjemca alebo v náležitom prípade dovozca môže na účely informovania štátnych inšpekčných organizácií a súkromných inšpekčných organizácií v súlade s článkom 5 vyhotoviť kópiu papierového výpisu z certifikátu o inšpekcii uvedeného v odseku 5. Na každej takejto kópii sa uvedie označenie „KÓPIA“ v tlačenej podobe alebo ako odtlačok pečiatky.

            Článok 9
            Nadobudnutie účinnosti a uplatňovanie
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa od 1. januára 2022.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 21. októbra 2021

                  Za Komisiu

                  predsedníčka

               Ursula VON DER LEYEN

            (1)  Ú. v. EÚ L 150, 14.6.2018, s. 1.

            (2)  Delegované nariadenie Komisie (EÚ) 2021/2306 z 21. októbra 2021, ktorým sa dopĺňa nariadenie Európskeho parlamentu a Rady (EÚ) 2018/848 o pravidlá týkajúce sa úradných kontrol v súvislosti so zásielkami produktov ekologickej poľnohospodárskej výroby a produktov z konverzie, ktoré sú určené na dovoz do Únie, ako aj o pravidlá týkajúce sa certifikátu o inšpekcii (pozri stranu 13 tohto úradného vestníka).

            (3)  Delegované nariadenie Komisie (EÚ) 2019/2123 z 10. októbra 2019, ktorým sa dopĺňa nariadenie Európskeho parlamentu a Rady (EÚ) 2017/625, pokiaľ ide o pravidlá, v ktorých prípadoch a za akých podmienok sa môžu vykonávať identifikačné a fyzické kontroly určitého tovaru na kontrolných miestach, ako aj dokladové kontroly vo vzdialenosti od hraničnej kontrolnej stanice (Ú. v. EÚ L 321, 12.12.2019, s. 64).

            (4)  Nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (Ú. v. EÚ L 95, 7.4.2017, s. 1).

            (5)  Delegované nariadenie Komisie (EÚ) 2021/2305 z 21. októbra 2021, ktorým sa dopĺňa nariadenie Európskeho parlamentu a Rady (EÚ) 2017/625 o pravidlá týkajúce sa prípadov a podmienok, za ktorých sú produkty ekologickej poľnohospodárskej výroby a produkty z konverzie oslobodené od úradných kontrol na hraničných kontrolných staniciach, ako aj o pravidlá týkajúce sa miesta úradných kontrol takýchto produktov, a ktorým sa menia delegované nariadenia Komisie (EÚ) 2019/2123 a (EÚ) 2019/2124 (pozri stranu 5 tohto úradného vestníka).

            (6)  Vykonávacie nariadenie Komisie (EÚ) 2019/1715 z 30. septembra 2019, ktorým sa stanovujú pravidlá fungovania systému riadenia informácií pre úradné kontroly a jeho zložiek (nariadenie o IMSOC) (Ú. v. EÚ L 261, 14.10.2019, s. 37).

            (7)  Vykonávacie nariadenie Komisie (EÚ) 2019/1013 zo 16. apríla 2019 o oznámeniach vopred, pokiaľ ide o zásielky určitých kategórií zvierat a tovaru vstupujúcich do Únie (Ú. v. EÚ L 165, 21.6.2019, s. 8).

            (8)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

            (9)  Vykonávacie nariadenie Komisie (EÚ) 2021/279 z 22. februára 2021, ktorým sa stanovujú podrobné pravidlá vykonávania nariadenia Európskeho parlamentu a Rady (EÚ) 2018/848 o kontrolách a iných opatreniach na zabezpečenie vysledovateľnosti a dodržiavania súladu v ekologickej poľnohospodárskej výrobe a označovania produktov ekologickej poľnohospodárskej výroby (Ú. v. EÚ L 62, 23.2.2021, s. 6).

            PRÍLOHA
            ČASŤ I

               VÝPIS č. .......... Z CERTIFIKÁTU O INŠPEKCII NA DOVOZ PRODUKTOV EKOLOGICKEJ POĽNOHOSPODÁRSKEJ VÝROBY A PRODUKTOV Z KONVERZIE DO EURÓPSKEJ ÚNIE

                                    1.

                                    Štátna inšpekčná organizácia alebo súkromná inšpekčná organizácia, ktorá vydala základný certifikát o inšpekcii

                                    2.

                                    Postupy podľa nariadenia Európskeho parlamentu a Rady (EÚ) 2018/848 (1):

                                                ☐

                                                súlad (článok 46),

                                                ☐

                                                rovnocenná tretia krajina (článok 48),

                                                ☐

                                                rovnocenná štátna inšpekčná organizácia alebo súkromná inšpekčná organizácia (článok 57) alebo

                                                ☐

                                                rovnocennosť na základe obchodnej dohody (článok 47).

                                    3.

                                    Referenčné číslo certifikátu o inšpekcii

                                    4.

                                    Štátna inšpekčná organizácia alebo súkromná inšpekčná organizácia

                                    5.

                                    Dovozca

                                    6.

                                    Krajina pôvodu

                                    7.

                                    Krajina vývozu

                                    8.

                                    Hraničná kontrolná stanica/kontrolné miesto/miesto prepustenia do voľného obehu

                                    9.

                                    Krajina určenia

                                    10.

                                    Príjemca šarže, ktorá vznikla rozdelením pôvodnej zásielky

                                    11.

                                    Opis produktov
                                    Produkt ekol. poľnohosp. výroby alebo z konverzie Číselné znaky KN Kategória Počet balení Číslo dávky Čistá hmotnosť šarže a čistá hmotnosť
                                    pôvodnej zásielky

                                    12.

                                    Vyhlásenie príslušného orgánu, ktorý overuje a potvrdzuje výpis z certifikátu
                                    Tento výpis sa týka uvedenej šarže získanej rozdelením zásielky, na ktorú sa vzťahuje pôvodný certifikát o inšpekcii s číslom uvedeným v kolónke 3.

                                                ☐

                                                Prepustí sa ako produkty ekologickej poľnohospodárskej výroby.

                                                ☐

                                                Prepustí sa ako produkty z konverzie.

                                                ☐

                                                Prepustí sa ako neekologické produkty.

                                                ☐

                                                Šarža sa nemôže prepustiť do voľného obehu.

                                          Doplňujúce informácie:
                                    Orgán a členský štát:
                                    Dátum:
                                    Meno a podpis oprávnenej osoby/kvalifikovaná elektronická pečať

                                    13.

                                    Vyhlásenie príjemcu šarže
                                    Týmto sa potvrdzuje, že obal alebo kontajner, a v náležitom prípade aj certifikát o inšpekcii pri doručení:

                                                ☐

                                                sú v súlade s bodom 6 prílohy III k nariadeniu (EÚ) 2018/848 alebo

                                                ☐

                                                nie sú v súlade s bodom 6 prílohy III k nariadeniu (EÚ) 2018/848.

                        Meno a podpis oprávnenej osoby

                        Dátum:

                  ČASŤ II

               POZNÁMKY K VYPLNENIU VZORU VÝPISU Z CERTIFIKÁTU O INŠPEKCII

                        Výpis č. …:

                        Číslo výpisu zodpovedá číslu šarže, ktorá vznikla rozdelením pôvodnej zásielky.

                        Kolónka 1

                        :

                        Názov, adresa a kód štátnej inšpekčnej organizácie alebo súkromnej inšpekčnej organizácie v tretej krajine, ktorá vydala základný certifikát o inšpekcii.

                        Kolónka 2

                        :

                        V tejto kolónke sa uvádzajú ustanovenia nariadenia (EÚ) 2018/848, ktoré sa týkajú vydania a používania tohto výpisu; treba označiť príslušné ustanovenie, podľa ktorého bola dovezená základná zásielka; pozri kolónku 2 základného certifikátu o inšpekcii.

                        Kolónka 3

                        :

                        Číslo certifikátu o inšpekcii, ktoré základnému certifikátu automaticky pridelil elektronický obchodný kontrolný a expertný systém (TRACES).

                        Kolónka 4

                        :

                        Názov, adresa a kód štátnej inšpekčnej organizácie alebo súkromnej inšpekčnej organizácie zodpovednej za kontroly, pokiaľ ide o prevádzkovateľa, ktorý rozdelil zásielku.

                        Kolónky 5, 6 a 7

                        :

                        Pozri príslušné informácie na základnom certifikáte o inšpekcii.

                        Kolónka 8

                        :

                        Jedinečný alfanumerický kód pridelený systémom TRACES podľa vhodnosti hraničnej kontrolnej stanici alebo kontrolnému miestu inému ako hraničná kontrolná stanica, ako sa uvádza v článku 53 ods. 1 písm. a) nariadenia Európskeho parlamentu a Rady (EÚ) 2017/625 (2), alebo miestu prepustenia do voľného obehu v Európskej únii vrátane krajiny, v ktorej sa úradné kontroly na účely overenia šarže v súlade s článkom 6 ods. 1 a 2 delegovaného nariadenia Komisie (EÚ) 2021/2306 (3) vykonávajú a v ktorej sa rozhodnutie o zásielke zaznamená v kolónke 30 certifikátu o inšpekcii.

                        Kolónka 9

                        :

                        Krajina určenia je krajina prvého príjemcu v Európskej únii.

                        Kolónka 10

                        :

                        Príjemca šarže (ktorá vznikla rozdelením zásielky) v Európskej únii.

                        Kolónka 11

                        :

                        Opis produktov, ktorý obsahuje:

                                    —

                                    údaj o tom, či ide o produkty ekologickej poľnohospodárskej výroby alebo produkty z konverzie,

                                    —

                                    číselný znak kombinovanej nomenklatúry (KN) uvedený v nariadení Rady (EHS) č. 2658/87 (4) pre príslušné produkty (podľa možnosti osemmiestny),

                                    —

                                    kategória produktu v súlade s prílohou II k vykonávaciemu nariadeniu Komisie (EÚ) 2021/1378 (5),

                                    —

                                    počet balení (počet škatúľ, kartónov, vriec, nádob atď.),

                                    —

                                    čistá hmotnosť vyjadrená vo vhodných jednotkách (kg čistej hmotnosti, litre atď.) a čistá hmotnosť uvedená v kolónke 13 základného certifikátu o inšpekcii.

                        Kolónka 12

                        :

                        Túto kolónku príslušný orgán vyplní pri každej šarži, ktorá vznikne rozdelením uvedeným v článku 6 ods. 6 a článku 7 ods. 3 delegovaného nariadenia (EÚ) 2021/2306.
                        Príslušný orgán musí zvoliť vhodnú možnosť a v prípade potreby doplniť všetky ďalšie informácie, ktoré považuje za relevantné. Tieto relevantné informácie treba uviesť v časti „Doplňujúce informácie“ predovšetkým vtedy, ak bola zvolená možnosť „Šarža sa nemôže prepustiť do voľného obehu“.
                        V prípade produktov, ktoré podliehajú úradným kontrolám na hraničných kontrolných staniciach, musí túto kolónku vyplniť príslušný orgán na hraničnej kontrolnej stanici.
                        Vlastnoručný podpis oprávnenej osoby sa vyžaduje len v prípade výpisov z certifikátov o inšpekcii, ktoré sa do 30. júna 2022 v súlade s článkom 11 ods. 5 delegovaného nariadenia (EÚ) 2021/2306 potvrdzujú v papierovej podobe.

                        Kolónka 13

                        :

                        Túto kolónku musí vyplniť príjemca pri doručení šarže, pričom po vykonaní kontrol stanovených v bode 6 prílohy III k nariadeniu (EÚ) 2018/848 vyberie jednu možnosť.
                        Vlastnoručný podpis príjemcu sa vyžaduje v prípade výpisov z certifikátov o inšpekcii, ktoré sa do 30. júna 2022 v súlade s článkom 11 ods. 5 delegovaného nariadenia (EÚ) 2021/2306 potvrdzujú v papierovej podobe.

               (1)  Nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007 (Ú. v. EÚ L 150, 14.6.2018, s. 1).

               (2)  Nariadenie Európskeho parlamentu a Rady (EÚ) 2017/625 z 15. marca 2017 o úradných kontrolách a iných úradných činnostiach vykonávaných na zabezpečenie uplatňovania potravinového a krmivového práva a pravidiel pre zdravie zvierat a dobré životné podmienky zvierat, pre zdravie rastlín a pre prípravky na ochranu rastlín, o zmene nariadení Európskeho parlamentu a Rady (ES) č. 999/2001, (ES) č. 396/2005, (ES) č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429 a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady 98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení Európskeho parlamentu a Rady (ES) č. 854/2004 a (ES) č. 882/2004, smerníc Rady 89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES a rozhodnutia Rady 92/438/EHS (nariadenie o úradných kontrolách) (Ú. v. EÚ L 95, 7.4.2017, s. 1).

               (3)  Delegované nariadenie Komisie (EÚ) 2021/2306 z 21. októbra 2021, ktorým sa dopĺňa nariadenie Európskeho parlamentu a Rady (EÚ) 2018/848 o pravidlá týkajúce sa úradných kontrol v súvislosti so zásielkami produktov ekologickej poľnohospodárskej výroby a produktov z konverzie, ktoré sú určené na dovoz do Únie, ako aj o pravidlá týkajúce sa certifikátu o inšpekcii (Ú. v. EÚ L 461, 27.12.2021, s. 13).

               (4)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

               (5)  Vykonávacie nariadenie Komisie (EÚ) 2021/1378 z 19. augusta 2021, ktorým sa stanovujú určité pravidlá týkajúce sa certifikátu vydávaného pre prevádzkovateľov, skupiny prevádzkovateľov a vývozcov v tretích krajinách, ktorí sa podieľajú na dovoze produktov ekologickej poľnohospodárskej výroby a produktov z konverzie do Únie, a ktorým sa stanovuje zoznam uznaných štátnych inšpekčných organizácií a súkromných inšpekčných organizácií v súlade s nariadením Európskeho parlamentu a Rady (EÚ) 2018/848 (Ú. v. EÚ L 297, 20.8.2021, s. 24).